
Grozījumi Korupcijas novēršanas un apkarošanas biroja amatpersonu izdienas pensiju likumā
Izdarīt Korupcijas novēršanas un apkarošanas biroja amatpersonu izdienas pensiju likumā (Latvijas Republikas Saeimas un Ministru Kabineta Ziņotājs, 2008, 22. nr.; 2009, 15., 22. nr.; Latvijas Vēstnesis, 2010, 82., 153. nr.; 2013, 137., 217. nr.; 2016, 42. nr.; 2017, 97. nr.; 2020, 250. nr.; 2022, 43. nr.) šādus grozījumus:
1. Izteikt 2. panta pirmo un 1.1 daļu šādā redakcijā:
"(1) Tiesības uz izdienas pensiju ir Korupcijas novēršanas un apkarošanas biroja (turpmāk – Birojs) amatpersonai, kura:
1) sasniegusi 55 gadu vecumu un kuras izdienas stāžs saskaņā ar šā likuma 3. pantu ir ne mazāks par 25 gadiem, no kuriem pēdējie 10 gadi nostrādāti Biroja amatpersonas statusā;
2) neatkarīgi no vecuma atbilstoši valsts sabiedrības ar ierobežotu atbildību "Paula Stradiņa klīniskā universitātes slimnīca" Aroda un radiācijas medicīnas centra arodslimību ārstu konsīlija lēmumam ir atbrīvota no amata veselības stāvokļa dēļ vai arī atbrīvota no amata darbinieku skaita samazināšanas dēļ un kuras izdienas stāžs saskaņā ar šā likuma 3. pantu ir ne mazāks par 25 gadiem.
(11) Tiesības uz izdienas pensiju ir Biroja priekšniekam, ja viņš ir sasniedzis 55 gadu vecumu un viņa izdienas stāžs saskaņā ar šā likuma 3. pantu ir ne mazāks par 25 gadiem, no kuriem ne mazāk kā pēdējie pieci gadi nostrādāti Biroja priekšnieka amatā."
2. Izteikt 3. panta 6. punktu šādā redakcijā:
"6) citās iestādēs, pie komersantiem un organizācijās nostrādāto laiku, kas nepārsniedz 20 procentus no personas kopējā izdienas stāža."
3. Izteikt 4. panta pirmās daļas pirmo teikumu šādā redakcijā:
"Izdienas pensiju aprēķina no Biroja amatpersonas vidējās mēneša darba samaksas par pēdējo 120 mēnešu periodu, kas beidzas divus mēnešus pirms Biroja amatpersonas atbrīvošanas no amata."
4. Izteikt 5. pantu šādā redakcijā:
"5. pants. Izdienas pensijas aprēķināšana un līdzekļi izdienas pensijas izmaksai
(1) Amatpersonai, kura sasniegusi 55 gadu vecumu, izdienas pensiju piešķir 45 procentu apmērā no vidējās mēneša darba samaksas, kas noteikta saskaņā ar šā likuma 4. pantu, un par katru izdienas stāža gadu virs 25 gadiem izdienas pensijas apmēru palielina par diviem procentiem no vidējās mēneša darba samaksas, kas noteikta saskaņā ar šā likuma 4. pantu.
(2) Amatpersonai, kura neatkarīgi no vecuma atbilstoši valsts sabiedrības ar ierobežotu atbildību "Paula Stradiņa klīniskā universitātes slimnīca" Aroda un radiācijas medicīnas centra arodslimību ārstu konsīlija lēmumam ir atbrīvota no amata veselības stāvokļa dēļ vai ir atbrīvota no amata darbinieku skaita samazināšanas dēļ un kuras izdienas stāžs ir ne mazāks par 25 gadiem, izdienas pensiju piešķir 35 procentu apmērā no vidējās mēneša darba samaksas, kas noteikta saskaņā ar šā likuma 4. pantu, un par katru izdienas stāža gadu virs 25 gadiem izdienas pensijas apmēru palielina par diviem procentiem no vidējās mēneša darba samaksas, kas noteikta saskaņā ar šā likuma 4. pantu.
(3) Maksimālais izdienas pensijas apmērs nedrīkst pārsniegt 70 procentus no vidējās mēneša darba samaksas, kas noteikta saskaņā ar šā likuma 4. pantu.
(4) Minimālais izdienas pensijas apmērs nedrīkst būt mazāks par valsts sociālā nodrošinājuma pabalsta apmēru, kāds noteikts Valsts sociālo pabalstu likuma 13. panta pirmās daļas 1. punktā minētajām personām.
(5) Izdienas pensiju izmaksā no valsts pamatbudžeta līdzekļiem, kas piešķirti Labklājības ministrijai saskaņā ar gadskārtējā valsts budžeta likuma apropriāciju."
5. Izteikt 9. pantu šādā redakcijā:
"9. pants. Izdienas pensijas izmaksas pārtraukšana
(1) Izdienas pensijas izmaksu pārtrauc ar dienu, kad persona sasniegusi likumā "Par valsts pensijām" vecuma pensijas piešķiršanai noteikto pensionēšanās vecumu, ja personai vecuma pensija nav piešķirta priekšlaicīgi. Ja personai vecuma pensija ir piešķirta priekšlaicīgi, izdienas pensijas izmaksu pārtrauc no priekšlaicīgās vecuma pensijas piešķiršanas dienas.
(2) Izdienas pensijas izmaksu pārtrauc, ja izdienas pensijas saņēmējs:
1) no jauna uzsāk dienestu (darbu) jebkurā profesijā (amatā), kas dod tiesības uz izdienas pensiju;
2) saņem bezdarbnieka pabalstu.
(3) Izdienas pensijas saņēmēja pienākums ir 10 dienu laikā paziņot Valsts sociālās apdrošināšanas aģentūrai par šā panta otrās daļas 1. punktā minētā apstākļa iestāšanos."
6. Papildināt pārejas noteikumus ar 7., 8., 9., 10., 11., 12., 13. un 14. punktu šādā redakcijā:
"7. Biroja amatpersonai, kurai tiesības uz izdienas pensiju radās līdz 2027. gada 1. janvārim, tā tiek piešķirta, aprēķināta un izmaksāta atbilstoši šā likuma noteikumiem, kuri bija spēkā 2026. gada 31. decembrī.
8. Biroja amatpersonām, kurām uz 2027. gada 1. janvāri izdienas stāžs ir lielāks par 15 gadiem, izdienas pensija tiek piešķirta, aprēķināta un izmaksāta atbilstoši šā likuma noteikumiem, kuri bija spēkā 2026. gada 31. decembrī, izņemot šā likuma 4. pantu par darba samaksu, no kuras aprēķina izdienas pensiju. Minētajām amatpersonām izdienas pensiju aprēķina no Biroja amatpersonas vidējās mēneša darba samaksas par pēdējiem pieciem gadiem pirms atbrīvošanas no darba, aprēķinā neiekļaujot pēdējos divus mēnešus pirms atbrīvošanas no darba.
9. Biroja amatpersonām, kurām uz 2027. gada 1. janvāri izdienas stāžs ir mazāks par 15 gadiem, šā likuma 2. panta pirmās daļas 1. un 2. punktā, 1.1 daļā, 5. panta pirmajā un otrajā daļā noteiktais izdienas pensijas piešķiršanai nepieciešamais izdienas stāžs un stāžs izdienas pensijas apmēra palielināšanai pieaug pakāpeniski no 20 līdz 25 gadiem, un no 2027. gada 1. janvāra tas ir 20 gadi un seši mēneši, no 2028. gada 1. janvāra – 21 gads, no 2029. gada 1. janvāra – 21 gads un seši mēneši, no 2030. gada 1. janvāra – 22 gadi, no 2031. gada 1. janvāra – 22 gadi un seši mēneši, no 2032. gada 1. janvāra – 23 gadi, no 2033. gada 1. janvāra – 23 gadi un seši mēneši, no 2034. gada 1. janvāra – 24 gadi, no 2035. gada 1. janvāra – 24 gadi un seši mēneši un no 2036. gada 1. janvāra – 25 gadi.
10. Biroja amatpersonām, kurām uz 2027. gada 1. janvāri izdienas stāžs ir mazāks par 15 gadiem, šā likuma 2. panta pirmās daļas 1. punktā, 1.1 daļā un 5. panta pirmajā daļā noteiktais izdienas pensijas piešķiršanai nepieciešamais vecums pieaug pakāpeniski no 50 līdz 55 gadiem, un no 2027. gada 1. janvāra tas ir 50 gadi un seši mēneši, no 2028. gada 1. janvāra – 51 gads, no 2029. gada 1. janvāra – 51 gads un seši mēneši, no 2030. gada 1. janvāra – 52 gadi, no 2031. gada 1. janvāra – 52 gadi un seši mēneši, no 2032. gada 1. janvāra – 53 gadi, no 2033. gada 1. janvāra – 53 gadi un seši mēneši, no 2034. gada 1. janvāra – 54 gadi, no 2035. gada 1. janvāra – 54 gadi un seši mēneši un no 2036. gada 1. janvāra – 55 gadi.
11. Grozījums šā likuma 4. panta pirmās daļas pirmajā teikumā, kas paredz noteikt citu izdienas pensiju aprēķina periodu, un grozījumi šā likuma 5. pantā, kas paredz samazināt  izdienas pensijas piešķiršanas apmēru no 55 procentiem līdz 45 procentiem, no 40 procentiem līdz 35 procentiem un maksimālo izdienas pensijas apmēru no 80 procentiem līdz 70 procentiem no vidējās mēneša darba samaksas, attiecas uz tām Biroja amatpersonām, kurām uz 2027. gada 1. janvāri izdienas stāžs ir mazāks par 10 gadiem. Tām Biroja amatpersonām, kurām uz 2027. gada 1. janvāri izdienas stāžs ir lielāks par 10 gadiem, brīdī, kad rodas tiesības uz izdienas pensiju, piemēro šā likuma 5. panta pirmās, otrās un trešās daļas noteikumus, kas bija spēkā 2026. gada 31. decembrī, un šā likuma pārejas noteikumu 8., 9. un 10. punktu.
12. Grozījums šā likuma 3. panta 6. punktā, kas paredz, ka izdienas stāžā, kas dod tiesības uz izdienas pensiju, ieskaita citās iestādēs, pie komersantiem un organizācijās nostrādāto laiku, kas nepārsniedz 20 procentus no personas kopējā izdienas stāža, un grozījums šā likuma 9. pantā, ar kuru tā pirmā daļa tiek izteikta jaunā redakcijā, attiecas uz Biroja amatpersonām, kuras tiek ieceltas Biroja amatpersonas amatā pēc 2027. gada 1. janvāra. Biroja amatpersonām, kuras ieceltas amatā līdz 2026. gada 31. decembrim,  piemēro šā likuma 3. panta 6. punkta, 5. panta sestās daļas un 9. panta pirmās daļas noteikumus, kas bija spēkā 2026. gada 31. decembrī.
13. Biroja amatpersonām, kuras tiek ieceltas Biroja amatpersonas amatā pēc 2027. gada 1. janvāra, izdienas stāžā, kas dod tiesības uz izdienas pensiju, neieskaita šā likuma 3. panta 4. un 5. punktā minēto laiku.
14. Grozījumi šā likuma 2. panta pirmajā un 1.1 daļā, 3. panta 6. punktā, 4. panta pirmās daļas pirmajā teikumā, 5. pantā, 9. panta pirmajā daļā, otrās daļas 2. punktā un trešajā daļā stājas spēkā 2027. gada 1. janvārī."
Likums stājas spēkā 2026. gada 1. janvārī.

	Ministru prezidente
	(paraksts*)
	E. Siliņa


* Dokuments ir parakstīts ar drošu elektronisko parakstu

